|  |
| --- |
| *logo_el* |
| **ΠΑΡΑΡΤΗΜΑ Ι: ΑΝΑΛΥΤΙΚΗ ΠΕΡΙΓΡΑΦΗ ΦΥΣΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ ΓΙΑ ΤΗ ΣΥΝΤΗΡΗΣΗ, ΤΗΝ ΑΝΑΓΟΜΩΣΗ ΚΑΙ ΤΟΝ ΕΛΕΓΧΟ ΚΑΤΑΛΛΗΛΟΤΗΤΑΣ ΤΩΝ ΦΟΡΗΤΩΝ ΠΥΡΟΣΒΕΣΤΙΚΩΝ ΜΕΣΩΝ ΟΛΩΝ ΤΩΝ ΚΤΙΡΙΩΝ ΣΤΑ ΟΠΟΙΑ ΣΤΕΓΑΖΟΝΤΑΙ ΟΙ ΥΠΗΡΕΣΙΕΣ ΤΗΣ ΒΟΥΛΗΣ ΤΩΝ ΕΛΛΗΝΩΝ, ΔΙΑΡΚΕΙΑΣ ΔΥΟ (2) ΕΤΩΝ** |
| ***CPV:*** | **45343100-4/002***(Εργασίες συντήρησης, αναγόμωσης και ελέγχου πυροσβεστικών μέσων)* |
| ***ΕΚΤΙΜΩΜΕΝΗ ΑΞΙΑ ΣΥΜΒΑΣΗΣ:*** | ***Συνολική εκτιμώμενη αξία της σύμβασης είκοσι μία χιλιάδες εξακόσια ευρώ (21.600,00 €), πλέον ΦΠΑ 24%*** |
| ***ΑΡΙΘΜ. ΠΡΩΤ.:*** | ***4392/2208/12.03.2019 – ΑΔΑ:01-05ΟΤ*** |
| ***ΑΘΗΝΑ, 12/3/2019*** |

Περιεχόμενα

[**ΠΑΡΑΡΤΗΜΑ Ι – Αναλυτική Περιγραφή Φυσικού Αντικειμένου της Σύμβασης …….** 3](#_Toc2330662)

## **ΠΑΡΑΡΤΗΜΑ Ι – Αναλυτική Περιγραφή Φυσικού Αντικειμένου της Σύμβασης**

**ΤΕΧΝΙΚΗ ΠΕΡΙΓΡΑΦΗ ΓΙΑ ΤΗ ΔΙΕΤΗ ΣΥΝΤΗΡΗΣΗ - ΑΝΑΓΟΜΩΣΗ-**

**ΕΛΕΓΧΟ ΦΟΡΗΤΩΝ ΠΥΡΟΣΒΕΣΤΙΚΩΝ ΜΕΣΩΝ**

**1. Αντικείμενο**

Αντικείμενο της παρούσας είναι η συντήρηση, αναγόμωση και έλεγχος καταλληλότητας των φορητών πυροσβεστικών μέσων των κτιρίων που στεγάζονται υπηρεσίες της Βουλής των Ελλήνων διάρκειας δύο (2) ετών.

**2. Περιγραφή.**

Σε όλα τα κτίρια της Βουλής χρησιμοποιούνται περίπου 1.500 πυροσβεστήρες. Στην ανωτέρω ποσότητα περιλαμβάνονται και πυροσβεστήρες για τα υπηρεσιακά οχήματα.

Ως προς το είδος και τον τύπο υλικού γόμωσης τους διακρίνονται σε:

α) Φορητοί ξηράς κόνεως 1Kg, 2Kg, 3Kg, 6Kg,12Kg

 (1Kg και 2 Kg για τα οχήματα)

β) Τροχήλατοι και τοπικής εφαρμογής ξηράς κόνεως 25Kg

γ) Οροφής (αυτοδιεγειρόμενοι) ξηράς κόνεως 12Kg

δ) Φορητοί CO2 (διοξειδίου του άνθρακα) 2Κg και 5Κg

ε) Τροχήλατοι CO2 (διοξειδίου του άνθρακα) 25Κg και 30Κg

|  |  |  |  |  |  |  |
| --- | --- | --- | --- | --- | --- | --- |
| Α/Α  | ΕΙΔΟΣ  |  | ΠΟΣΟΤΗΤΑ  | ΘΕΛΟΥΝ ΕΛΕΓΧΟ  | ΘΕΛΟΥΝ ΑΝΑΓΟΜΩΣΗ  | ΘΕΛΟΥΝ ΥΔΡ. ΔΟΚΙΜΗ  |
| 1  | Σκόνης  | 1,2,3kg | 28 | 56 | 0 | 0 |
| 2  | PA σκόνης  | 6kg | 1250 | 2500 | 550 | 464 |
| 3  | PA σκόνης  | 12kg | 36 | 72 | 24 | 8 |
| 4  | PO σκόνης  | 12Kg | 11 | 22 | 10 | 5 |
| 5  | Τροχήλατοι σκόνης  | 25kg | 39 | 78 | 5 | 4 |
| 6  | CO2  | 2kg | 7 | 14 | 7 | 7 |
| 7  | CO2  | 5kg | 109 | 218 | 48 | 48 |
| 8  | CO2 τροχήλατοι  | 25,30k g | 6 | 12 | 4 | 4 |
|   | ΣΥΝΟΛΟ  |  | 1.486 |  |  |  |
|   |   |  |  |  |  |  |

 **ΠΙΝΑΚΑΣ 1**

Αναλυτικά οι εργασίες περιλαμβάνουν:

1. Ετήσια συντήρηση τους που θα περιλαμβάνει έλεγχο, αναγόμωση, υδραυλική δοκιμή και συμπλήρωση υλικού, όπου απαιτείται και όπως προβλέπεται από την Κ.Υ.Α. 618/43/20-01-2005 ( ΦΕΚ Β΄52) όπως τροποποιήθηκε και ισχύει με την υπ΄αριθ. 17230/671/01-09-2005 (ΦΕΚ Β΄1218) απόφαση και την Πυροσβεστική Διαταγή 15/2014 (ΦΕΚ Β’ 3149/24.11.2014) όπως τροποποιήθηκε και ισχύει με την υπ΄αριθ. 24738 Φ.701.2 (ΦΕΚ Β΄ 2089/19.6.2017) απόφαση.

Διευκρινίζεται ότι σύμφωνα με την υπ. αριθ. 15325/871/26.6.2008 εγκύκλιο του Γενικού Γραμματέα Βιομηχανίας, προβλέπεται τοποθέτηση δακτυλίου ελέγχου στο λαιμό των πυροσβεστήρων μετά από κάθε έλεγχο, αναγόμωση ή υδραυλική δοκιμή. Ο δακτύλιος αυτός θα πρέπει να είναι κατασκευασμένος από υλικό συμπαγές, ενιαίο, κυκλικού σχήματος (δίσκος ή πολύγωνο), ο οποίος θα φέρει στο κέντρο του οπή με σταθερή διάμετρο (η περιφέρεια της θα εφάπτεται στο λαιμό του κελύφους) που να μην επιτρέπει στο δακτύλιο να μετακινηθεί και να αφαιρεθεί από το κέλυφος του πυροσβεστήρα παρά μόνο στην περίπτωση που το σύνολο των εξαρτημάτων του πώματος-μηχανισμού εκτόξευσης (μανόμετρο, κλείστρο κ.λπ.) αφαιρεθούν τελείως.

Για τους πυροσβεστήρες CO2, ο ανάδοχος θα παραδίδει στην επιτροπή λίστα ανά κτήριο με πίνακα που θα αναγράφει τον αρ. πυροσβεστήρα και το αποτέλεσμα της ζύγισης αυτού (μεικτό, απόβαρο και καθαρό).

Σε περίπτωση υδραυλικής δοκιμής, η ημερομηνία αυτής θα σημαδεύεται ανάγλυφα (χαραγμένη) στην φιάλη (σκέτο αυτοκόλλητο δεν θα γίνεται δεκτό).

1. Οπτικό έλεγχο έξι (6) μήνες μετά τον έλεγχο σύμφωνα με τα όσα αναφέρονται στο παράρτημα ΙΙ της Κ.Υ.Α. 618/43/20-01-2005 ( ΦΕΚ Β΄52) και όπως τροποποιήθηκε και ισχύει με την υπ΄αριθ. 17230/671/01-09-2005 (ΦΕΚ Β΄1218)

1. Ανταλλακτικά πυροσβεστήρων, ήτοι:
	* + - Χοάνη & σωλήνα εκτόξευσης φορητού πυροσβεστήρα CO2
			- Χοάνη & σωλήνα εκτόξευσης τροχήλατου πυροσβεστήρα CO2
			- Αυτόκλειστρο πυρ/ρα CO2
			- Κλείστρο πυρ/ρα ξηράς κόνεως
			- Στρόφιγγα τροχήλατου πυρ/ρα CO2
			- Στρόφιγγα τροχήλατου πυρ/ρα ξηράς κόνεως
			- Σωλήνα εκτόξευσης φορητού πυρ/ρα ξηράς κόνεως
			- Σωλήνα εκτόξευσης τροχήλατου πυρ/ρα ξηράς κόνεως
			- Μανόμετρο πυρ/ρα ξηράς κόνεως
			- Λάστιχα ή άλλη διάταξη συγκράτησης ακροφυσίου (π.χ. μαγνήτες)

περιλαμβάνονται στο τίμημα και δεν θα τιμολογούνται. Ο Ανάδοχος καλείται να εκτιμήσει την σχετική ποσότητα, βάσει του αναλυτικού πίνακα πυροσβεστήρων ανωτέρω, και να τα συμπεριλάβει στην τιμή ελέγχου ανά είδος.

Η ανάδοχος εταιρεία θα πρέπει:

* 1. Κατά την διάρκεια της συντήρησης να αντικαθιστά τους πυροσβεστήρες που θα παίρνει για έλεγχο/συντήρηση με δικούς της αντίστοιχης καταλληλόλητας για όσο διάστημα διαρκεί η εργασία.
	2. Θα παραλαμβάνει και θα τοποθετεί τους πυροσβεστήρες όπως υποδεικνύεται από την Επιτροπή Παρακολούθησης και Παραλαβής.
	3. Κάθε φορά που θα παραλαμβάνει τους πυροσβεστήρες για συντήρηση θα προσκομίζει στην αρμόδια επιτροπή δελτίο ποσοτικής παραλαβής στο οποίο θα αναγράφεται ο τύπος των πυροσβεστήρων και ο αριθμός τους ανά κτίριο.
	4. Σε περίπτωση κατά την οποία διαπιστωθεί μετά την ενέργεια των εργασιών συντήρησης κάποιος πυροσβεστήρας έχει τεθεί εκτός ενεργείας λόγω διαρροής υποχρεούται να τον επισκευάσει άμεσα χωρίς επιπλέον χρέωση.
	5. Πυροσβεστήρες που χρησιμοποιήθηκαν θα αναγομώνονται το ταχύτερο δυνατό και το αργότερο εντός 5 ημερολογιακών ημερών, μετά από ειδοποίηση του αναδόχου από την οικεία επιτροπή και θα τιμολογούνται ξεχωριστά. Επίσης, σε περίπτωση που κατά τον έλεγχο διαπιστωθεί ότι μερικοί πυροσβεστήρες χρειάζονται αναγόμωση (π.χ. αν έχει στερεοποιηθεί η σκόνη), αυτή θα τιμολογείται ξεχωριστά.
	6. Αν απαιτηθεί από την οικεία επιτροπή, ο ανάδοχος θα προσκομίσει όλες τις βεβαιώσεις, υπεύθυνες δηλώσεις και τα σχετικά παραστατικά που απαιτούνται από την Πυροσβεστική Υπηρεσία για οποιαδήποτε χρήση (π.χ. έκδοση ή ανανέωση πιστοποιητικού πυροπροστασίας κτηρίου κ.λπ.)
	7. Θα σφραγίζει και θα υπογράφει όλα τα βιβλία ελέγχου και συντήρησης μέσων ενεργητικής πυροπροστασίας.

**Ειδικοί όροι**

1. Όλοι οι ενδιαφερόμενοι μπορούν να επισκεφτούν τους χώρους της Βουλής των Ελλήνων προκειμένου να γνωρίσουν όλες τις επιτόπου συνθήκες.
2. Για λόγους ασφαλείας ο ανάδοχος υποχρεούται να ενημερώνει την αρμόδια Διεύθυνση της Βουλής σχετικά με τα ονοματεπώνυμα και τους αριθμούς ταυτότητας των προσώπων (προσωπικού, συνεργατών, βοηθών κ.λπ.) που θα χρησιμοποιήσει κατά την εκτέλεση των εργασιών, ώστε να εκδοθούν οι απαιτούμενες άδειες εισόδου.
3. Η Βουλή έχει το δικαίωμα να απαιτεί οποτεδήποτε από τον ανάδοχο, την αντικατάσταση οποιουδήποτε προσώπου από τα προαναφερόμενα θεωρεί κατά την κρίση της ως ακατάλληλο.
4. Οι εταιρείες που θα καταθέσουν προσφορές θα πρέπει επί ποινή αποκλεισμού και βάσει της κείμενης νομοθεσίας να διαθέτουν τα εξής χαρακτηριστικά- πιστοποιητικά:
	* Πιστοποιητικό έγκρισης κανονισμού λειτουργίας αναγνωρισμένης εταιρείας «Περιοδικού ελέγχου, συντήρησης και αναγόμωσης πυροσβεστήρων χαμηλής και υψηλής πίεσης» από επίσημο αναγνωρισμένο φορέα
	* Άδεια λειτουργίας-εγκατάστασης εργαστηρίου αναγόμωσης πυροσβεστήρων από την αρμόδια Υπηρεσία Περιφερειακής

Αυτοδιοίκησης που εδρεύει η εταιρεία.

* + Πιστοποιητικό επάρκειας αρμόδιου ατόμου που θα διενεργεί τις προβλεπόμενες εργασίες.
	+ Πιστοποιητικό ΕΛΟΤ ΕΝ ISO 9001:2000 ή μεγαλύτερο.
1. Για την εκτέλεση όλων των παραπάνω περιγραφόμενων εργασιών, θα προσφερθούν ξεχωριστά 3 τιμές για κάθε είδος πυροσβεστήρα:

(α) για συντήρηση,

(β) για υδραυλική δοκιμή, και

(γ) για αναγόμωση και ένα τίμημα ξεχωριστά για τον οπτικό έλεγχο συνολικά για όλους τους πυροσβεστήρες.